נבחרת ישראל בכדורשער נשים

נבחרת ישראל בכדורשער נשים היא הנבחרת הלאומית של ישראל בכדורשער נשים, ספורט קבוצתי שתוכנן במיוחד עבור ספורטאיות עם לקות ראייה. נכון לאוגוסט 2024 מדורגת הנבחרת במקום החמישי בעולם על ידי IBSA (הפדרציה הבין-לאומית לספורט עיוורים). הנבחרת יצגה את ישראל והתחרתה במשחקים הפאראלימפיים 2016 בין 8 ל-16 בספטמבר 2016, בארנה דו פוטורו שבריו דה ז'ניירו, ברזיל. חברות הנבחרת היו רוני אוחיון, ליהיא בן-דוד, אלהאם מחאמיד רוזין, גל חמרני, ירדן אדיקה וסיון אברבאיה. נבחרת הנשים של אלג'יריה לא הגיעה בזמן למשחקיה מול ארצות הברית וישראל, לאחר שהחמיצה טיסות המשך ברומא אחרי מחנה אימונים בפולין, והתעורר חשד שהיא מחרימה את המשחק. ישראל וארצות הברית זכו בניצחונות טכניים של 10–0. ישראל סיימה את הבית המוקדם, בו השתתפו חמש נבחרות, במקום הרביעי. היא סיימה בתיקו 1–1 עם יפן, ניצחה טכנית את אלג'יריה 10–0 והפסידה לברזיל (2–7) ולארצות הברית (3–7). ברבע הגמר פגשה ישראל את טורקיה, הפסידה לה 15–5 והודחה מהתחרות. הנבחרת נבחרה לייצג את ישראל במשחקים הפאראלימפיים טוקיו (2020) לאחר שסיימה במקום השני באליפות אירופה 2019 ברוסטוק, גרמניה. אלופת הטורניר, טורקיה, העפילה דרך המקום השני באליפות העולם 2018. שחקניות הנבחרת היו רוני אוחיון, ליהיא בן דוד, גל חמרני, אלהאם מחאמיד רוזין, אורי מזרחי ונועה מלכה. הנבחרת סיימה את הבית המוקדם במקום השני אחרי סין, כשניצחה את אסוטרליה (11–1) ואת הוועד הפאראלימפי הרוסי (8–3) והפסידה לקנדה (2–6) ולסין (1–4). ברבע הגמר הודחה ישראל על ידי יפן 1–4. הנבחרת ייצגה את ישראל במשחקים הפאראלימפיים פריז (2024) לאחר ששוב סיימה במקום השני באליפות אירופה 2023 בפודגוריצה, מונטנגרו, לאחר ששוב הפסידה לטורקיה שהעפילה מאליפות העולם. במשחקים הפאראלימפיים בפריז ייצגו את ישראל ליהיא בן דוד, גל חמרני, רוני אוחיון נועה מלכה, אורי מזרחי ואלהאם מחאמיד רוזין. הנבחרת זכתה במדליית הכסף, המדליה הפאראלימפית הראשונה בתולדותיה, לאחר שהפסידה במשחק הגמר לטורקיה, האלופה הפאראלימפית מריו דה ז'ניירו וטוקיו, בתוצאה 3–8. הנבחרת התחרתה באליפות העולם 2010, בין 20 ל-25 ביוני 2010, בשפילד, אנגליה, בבית X. הנבחרת התחרתה באליפות העולם 2014 בין 30 ביוני ל-5 ביולי 2014, באספו, פינלנד. היא הגיעה למקום הרביעי בבית Y, והפסידה לטורקיה ברבע הגמר 2–10. הנבחרת התחרתה באליפות העולם 2018 בין 3 ל-8 ביוני 2018, במאלמה, שוודיה. הן הגיעו למקום החמישי בבית ג', ולמקום ה-11 בדירוג הכללי. נבחרת ישראל זכתה במדליית הארד לאחר שניצחה 9 מתוך 10 משחקים. הקבוצה התחרתה במשחקי העולם של IBSA בין 10 ל-17 במאי 2015 בסיאול, קוריאה הדרומית. היא ניצחה את סין בגמר 4–1 והעפילה למשחקים הפאראלימפיים ריו דה ז'ניירו (2016). מינכן, גרמניה אירחה את אליפות אירופה 2009, בה השתתפו אחת עשרה נבחרות. הנבחרת סיימה את התחרות במקום השישי. הקבוצה התחרתה באליפות אירופה 2013, בבית A בקוניה, טורקיה. היא ניצחה את פינלנד במשחק על מדליית הארד 5–3 וסיימה במקום השלישי. הנבחרת התחרתה באליפות אירופה 2015 בליטא. הן הפסידו במשחק על מדליית הארד לאוקראינה, 4–5. הנבחרת התחרתה באליפות אירופה 2017 מ-15 עד 23 בספטמבר 2017, בפאג'ולהטי, נסטולה, פינלנד. היא הגיעה למקום השלישי אחרי טורקיה ורוסיה. הקבוצה התחרתה באליפות אירופה 2019 מ-5 עד 14 באוקטובר 2019, ברוסטוק, גרמניה והגיעה למקום השני, מה שהקנה להן מקום במשחקים הפאראלימפיים טוקיו (2020). הנבחרת התחרתה בבאליפות אירופה 2021 בסמסון, טורקיה, וזכתה במדליית הארד לאחר שהפסידה לטורקיה בחצי הגמר אך ניצחה את דנמרק במשחק על המקום השלישי. הנבחרת התחרתה באליפות אירופה 2023 והגיעה למקום השני, שהקנה להן מקום בהמשחקים הפאראלימפיים פריז (2024). ישראל במשחקים הפאראלימפיים דירוג עולמי, באתר IBSA אורן אהרוני, אלג'יריה לא התייצבה למשחק מול ישראל, באתר ynet, 11 בספטמבר 2016 ליאור ברטל, ‏הישג היסטורי: נבחרת הנשים של ישראל בכדורשער זכתה במקום השלישי באליפות העולם, באתר דבר העובדים בארץ ישראל, 16 בדצמבר 2022 Israel look to Tokyo Games led by a couple who are breaking barriers, הוועד הפאראלימפי הבין-לאומי, ‏13 באפריל 2021